b'\n_START_ARTICLE_\nGrb Ob\xc4\x8dine Prebold\n_START_PARAGRAPH_\nGrb Ob\xc4\x8dine Prebold je upodobljen na \xc5\xa1\xc4\x8ditu poznogotskega stila sanitske oblike, katerega razmerje med vi\xc5\xa1ino in \xc5\xa1irino je 1:0,9._NEWLINE_Spodnjo tretjino notranjega \xc5\xa1\xc4\x8dita pokriva prazno polje zelene barve, ki mu sledi moder trak, \xc5\xa1irok eno desetino vi\xc5\xa1ine notranjega \xc5\xa1\xc4\x8dita. Nad njim je na zeleni podlagi trapezaste oblike v zlatem polju srebrn enonadstropen dvorec s \xc4\x8drno \xc5\xa1tirikapno streho. Spodnji rob se podlaga dotika modrega traku in je enaka \xc5\xa1irini notranjega \xc5\xa1\xc4\x8dita, zgornji rob pa meri dve tretjini \xc5\xa1irine notranjega \xc5\xa1\xc4\x8dita in je enako odmaknjen od levega in desnega roba \xc5\xa1\xc4\x8dita. Vi\xc5\xa1ina podlage meri desetino vi\xc5\xa1ine notranjega \xc5\xa1\xc4\x8dita. Dvorec ima v dveh vrstah po 8 enakih pokon\xc4\x8dnih pravokotnih \xc4\x8drnih oken, na vsaki strani pa se ga dotika po en stolp, zaklju\xc4\x8den s koni\xc4\x8dasto \xc4\x8drno streho, ki sta enaki, a nekoliko vi\xc5\xa1ji od strehe dvorca. Stolpa imata v isti vi\xc5\xa1ini kot dvorec, v dveh vrstah, po eno \xc4\x8drno pokon\xc4\x8dno pravokotno okno. \xc5\xa0irina dvorca s stolpoma meri dve tretjini \xc5\xa1irine notranjega \xc5\xa1\xc4\x8dita, in sta enako odmaknjena od levega in desnega roba \xc5\xa1\xc4\x8dita. Vi\xc5\xa1ina stolpov meri tretjino vi\xc5\xa1ine notranjega \xc5\xa1\xc4\x8dita._NEWLINE_Zlati trak, ki ga nosi \xc5\xa1\xc4\x8dit na svoji zunanjih robovih, lahko slu\xc5\xbei le kot grbovni okras.'